కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
SBIలో కన్నా పోస్టాఫీస్‌లో అకౌంట్ తెరిస్తే ఎన్నో లాభాలు.. అవేంటో మీరూ తెలుసుకోండి!
సేవింగ్స్ అకౌంట్ ఓపెన్ చేయాలని చూస్తున్నారా? అయితే బ్యాంక్‌లో కన్నా పోస్టాఫీస్‌కు వెళ్లి ఖాతా తెరవడం మేలు. పోస్టాఫీస్ సేవింగ్స్ అకౌంట్ వల్ల ఎన్నో రకాల లాభాలు పొండొచ్చు. చార్జీల బాదుడు ఉండదు. పన్ను మినహాయింపు ఉంది.
Samayam Telugu | Updated:
Nov 2, 2019, 11:27AM IST
SBIలో కన్నా పోస్టాఫీస్‌లో అకౌంట్ తెరిస్తే ఎన్నో లాభాలు.. అవేంటో మీరూ తెలుసుకోండ...
హైలైట్స్
బ్యాంకుల కన్నా ఎక్కువ వడ్డీ పొందొచ్చు
మినిమమ్ బ్యాలెన్స్ చార్జీల బాదుడు తప్పించుకోవచ్చు
పన్ను ప్రయోజనాలు కూడా పొందొచ్చు
ఏటీఎం, మనీ ట్రాన్స్‌ఫర్ వంటి సేవలు
దేశీ దిగ్గజ బ్యాంక్ స్టేట్ బ్యాంక్ ఆఫ్ ఇండియా (ఎస్‌బీఐ)లో సేవింగ్స్ అకౌంట్ ఓపెన్ చేయాలని భావిస్తున్నారా? అయితే ఒక్క నిమిషం ఆగండి. పోస్టాఫీస్‌లో కూడా సేవింగ్స్ ఖాతా తెరిచే అవకాశం అందుబాటులో ఉంది. బ్యాంక్‌లో కన్నా ఇందులో ఖాతా తెరిస్తే వివిధ రకాల ప్రయోజనాలు పొందొచ్చు.
పోస్టాఫీస్‌లో అకౌంట్ తెరిస్తే మినిమమ్ బ్యాలెన్స్ రూల్స్ ఉండవు. అంటే బ్యాంక్ అకౌంట్లలో ఇప్పుడు మినిమమ్ బ్యాలెన్స్ ఉండాలి. లేదంటే చార్జీలు చెల్లించాలి. బ్యాంక్, బ్రాంచ్ ప్రతిపదికన మినిమమ్ బ్యాలెన్స్ మారుతుంది. అలాగే చార్జీలు కూడా వేర్వేరుగా ఉంటాయి. పోస్టాఫీస్‌లో ఈ చార్జీలతో పనిలేదు. కేవలం అకౌంట్‌లో రూ.50 ఉంటే సరిపోతుంది.
Visit Site
Recommended byColombia
Also Read: ఎస్‌బీఐ కస్టమర్లకు హెచ్చరిక.. ‘అకౌంట్ స్టేటస్‌’ను ఆన్‌లైన్‌లో చెక్ చేసుకోవద్దు.. లేదంటే..
పోస్టాఫీస్‌ ఖాతాదారులు కూడా మొబైల్ బ్యాంకింగ్ సేవలు పొందొచ్చు. ఇంట్లో కూర్చొనే అకౌంట్‌లో ఎంత బ్యాలెన్స్ ఉందో చెక్ చేసుకోవచ్చు. అంతేకాకుండా స్టేట్ బ్యాంక్ కన్నా పోస్టాఫీస్ సేవింగ్స్ అకౌంట్లపైనే ఎక్కువ వడ్డీ లభిస్తోంది. అకౌంట్‌లో ఎంత డబ్బు ఉందన్న అంశంతో నిమిత్తం లేకుండా 4 శాతం వడ్డీ లభిస్తుంది. ఎస్‌బీఐ‌లో ఇప్పుడు రూ.లక్ష వరకు బ్యాలెన్స్‌కు 3.25 శాతం వడ్డీ వస్తుంది. అదే రూ.లక్ష దాటితే ఇంకా తక్కువ వడ్డీ లభిస్తుంది.
Also Read: శుభవార్త.. భారీగా పడిపోయిన వెండి.. బంగారం ధర మాత్రం..
అలాగే పోస్టాఫీస్ సేవింగ్స్ అకౌంట్ ఉన్న వారికి చెక్ బుక్, ఏటీఎం వంటి సేవలు కూడా లభిస్తాయి. అయితే చెక్ బుక్ కావాలంటే అకౌంట్‌లో కనీసం రూ.500 ఉండాలి. ఒక్కరిగా లేదా ఇద్దరు కలిసి అకౌంట్‌ను తెరవొచ్చు. సింగిల్ అకౌంట్‌ను జాయింట్‌ అకౌంట్‌గా మార్చుకోవచ్చు. అలాగే జాయింట్‌ ఖాతాను సింగిల్‌గా కన్వర్ట్ చేసుకోవచ్చు. అకౌంట్‌కు నామినేషన్ ఫెసిలిటీ కూడా ఉంది. అలాగే పోస్టాఫీస్ అకౌంట్‌ను ఒక ప్రాంతం నుంచి మరో ప్రాంతానికి ట్రాన్స్‌ఫర్ చేసుకోవచ్చు.
Also Read: ఎస్‌బీఐ కొత్త రూల్స్.. ఈ రోజు నుంచి అమలులోకి .. ఖాతాదారులపై ప్రభావం!
ఇండియా పోస్ట్ వెబ్‌సైట్ ప్రకారం.. ఏటీఎం నుంచి రోజుకు రూ.25,000 క్యాష్ విత్‌డ్రా చేసుకోవచ్చు. ఒక లావాదేవీపై గరిష్టంగా రూ.10,000 డబ్బులు తీసుకోవచ్చు. ఇండియా పోస్ట్ ఏటీఎంలలో నిర్వహించే ఫైనాన్షియల్, నాన్-ఫైనాన్షియల్ లావాదేవీలకు ఎలాంటి చార్జీలు ఉండవు. రోజుకు ఐదు ఫైనాన్షియల్ ట్రాన్సాక్షన్లు ఉచితం. మెట్రో నగరాల్లో ఇతర బ్యాంకుల ఏటీఎంలలో 3 ట్రాన్సాక్షన్లు ఉచితం. నాన్ మెట్రో పట్టణాల్లో 5 లావాదేవీలు ఉచితం. ఈ లిమిట్ దాటితే రూ.20 చార్జీ పడుతుంది. దీని పన్నులు అదనం.
Also Read: ఈపీఎఫ్‌వో గుడ్ న్యూస్.. పీఎఫ్ ఖాతాదారులకు ఒకే రోజు 2 శుభవార్తలు!
ఆన్‌లైన్‌లోనే డబ్బులను ఒక పోస్టాఫీస్ సేవింగ్స్ అకౌంట్ నుంచి మరో పోస్టాఫీస్ అకౌంట్‌కు ట్రాన్స్‌ఫర్ చేసుకోవచ్చు. మొబైల్ బ్యాంకింగ్, నెట్ బ్యాంకింగ్ ద్వారా సేవలు పొందొచ్చు. అలాగే పన్ను ప్రయోజనాలు కూడా ఉన్నాయి. పోస్టాఫీస్ సేవింగ్స్ అకౌంట్‌లోని డబ్బులపై వచ్చే వడ్డీ ఆదాయంపై పన్ను మినహాయింపు ఉంది. ఏడాదిలో రూ.7,000 వరకు మినహాయింపు పొందొచ్చు.